ΓΡΑΠΤΗ ΕΡΩΤΗΣΗ E-1145/97 υποβολή: Josep Pons Grau (PSE) προς την Επιτροπή (24 Μαρτίου 1997)

Θέμα: Η κατάσταση στο Μάλι

Κατά τη σύνοδο της Συνέλευσης Ίσης Εκπροσώπησης ΑΚΕ-ΕΕ στό Λουξεμβούργο, από τις 23 έως τις 26 Σεπτεμβρίου 1996, εγκρίθηκε ένα ψήφισμα σχετικά με το Μάλι. Το ψήφισμα αυτό επέμενε στό γεγονός ότι η ειρηνευτική διαδικασία στη χώρα αυτή θα συνεχίσει να είναι εύθραυστη εάν δεν χορηγηθεί η απαραίτητη συνοδευτική οικονομική ενίσχυση, για την αποφυγή της επανάληψης των εχθροπραξιών. Η ειρηνευτική διαδικασία που εγαρμόσθηκε από όλες τις εμπλεκόμενες δυνάμεις στο βόρειο Μάλι υπήρξε υποδειγματική.

Θα μπορούσε η Επιτροπή να αναφέρει ποιά μέτρα έχει λάβει για την υλοποίηση της βοήθειας αυτής;

Aπάντηση του κ. Pinheiro εξ ονόματος της Επιτροπής (6 Μαΐου 1997)

Η Επιτροπή έλαβε στο τέλος του 1996 απόφαση χρηματοδότησης από τον προϋπολογισμό (κονδύλι προϋπολογισμού για την ασφάλεια και την επισιτιστική βοήθεια) που θα θέσει σε εφαρμογή δράσεις στήριξης της επισιτιστικής ασφάλειας οι οποίες ενδέχεται να συμβάλουν στη σταθεροποίηση της ειρήνης και στην ανασυγκρότηση μετά από τις συγκρούσεις.

Με χρηματοδοτικό όγκο 2 εκατ. ECU για μια περίοδο 18 μηνών, έχει ως στόχο να συμβάλει στην επανένταξη των πληθυσμών που έχουν πληγεί από τις συγκρούσεις (πληθυσμοί που υπόκεινται σε στερήσεις, που έχουν μετακινηθεί χωρίς τη θέλησή τους ή πρόσφυγες). Με μια προσέγγιση που αποβλέπει σε μια διευθέτηση ανά τοποθεσία (αποκατάσταση των σταθμών ανεφοδιασμού ύδατος, ανάκαμψη των παραγωγικών δραστηριοτήτων όπως η κτηνοτροφία και η καλλιέργεια κηπευτικών), αυτές οι δράσεις θα τεθούν σε εφαρμογή από μη κυβερνητικές οργανώσεις (ΜΚΟ) που δρουν ήδη σ'αυτές τις περιοχές.

Η Επιτροπή είναι παρούσα επίσης και στο Βόρειο Μάλι. Ο στόχος της δράσης της είναι να παράσχει έκτακτη βοήθεια στους πληθυσμούς προσφύγων και μετακινηθέντων χωρίς τη θέλησή τους που επιστρέφουν και επανεγκαθίστανται στις χώρες τους μέσα στην απόλυτη ένδεια. Παράλληλα, η δράση αποβλέπει επίσης στο να στηρίξει την κοινωνικοοικονομική ανάκαμψη αυτών των πληθυσμών καθώς και να ενδυναμώσει τη διαδικασία αποκατάστασης, ιδίως στους τρεις τομείς προτεραιότητας, την υγεία, την ύδρευση και τη διατροφή. Ένας επιτόπου εμπειρογνώμων εξασφαλίζει την σωστή παρακολούθηση των διεξαγόμενων δράσεων και της συνολικής κατάστασης σ'αυτές τις περιοχές. Ο χρηματοδοτικός όγκος αυτών των παρεμβάσεων είναι 2,1 εκατ. ECU (για ένα έτος), και θα πρέπει να συνεχιστεί το 1997 με ένα νέο πρόγραμμα που βρίσκεται στο στάδιο της προετοιμασίας.

Στο πλαίσιο του εθνικού ενδεικτικού προγράμματος που αντιστοιχεί στο 7ο Ευρωπαϊκό Ταμείο Ανάπτυξης (ΕΤΑ), οι δράσεις που διεξάγονται σ'αυτές τις περιοχές φθάνουν ένα χρηματοδοτικό όγκο 22 εκατ. ECU περίπου και αφορούν,

- αφενός, την ανάκαμψη οικονομικών δραστηριοτήτων και τη διατήρηση των φυσικών και παραγωγικών πόρων: (σχέδιο καταπολέμησης της προσάμμωσης, πρόγραμμα ανάπτυξης σε κτηνοτροφικές περιοχές, κεφάλαια στήριξης σε πρωτοβουλίες πίστωσης) 7

- αφετέρου, την αποκατάσταση των κοινωνικών (δημοτικά σχολεία και επιμόρφωση σε θέματα υγείας) και οικονομικών (το πρόγραμμα μικροϋλοποιήσεων συμβάλλει, στο περιθώριο των ειδικών προγραμμάτων, στην υλοποίηση αυτών των στόχων) υποδομών 7

- τέλος, τη θεσμική στήριξη με τη μορφή βοήθειας του προϋπολογισμού στο Κεντρικό Γραφείο του Βορρά (μέσω των κεφαλαίων υποκατάστασης του προγράμματος στήριξης στη διαρθρωτική προσαρμογή καθώς και στήριξη στο συντονισμό των ενισχύσεων στις βόρειες περιφέρειες (με τη μορφή τεχνικής βοήθειας, με βάση το Gao).

Η αξιολόγηση, που διεξάγεται, για ορισμένες από αυτές τις δράσεις θα πρέπει να δώσει στοιχεία για τον καθορισμό ενός πλαισίου συνεργασίας του 8ου ΕΤΑ για τις περιφέρειες του βορρά, που θα πρέπει ιδίως να λαμβάνει υπόψη το νέο θεσμικό πλαίσιο που θα συγκεκριμενοποιηθεί ύστερα από τις κοινοτικές εκλογές της 1ης Ιουνίου 1997.

Η Επιτροπή είναι ο πρώτος εταίρος στην ανάπτυξη των περιφερειών του βορρά στο Μάλι και εξακολουθήσει να συμβάλει σημαντικά στη διαδικασία σταθεροποίησης της ειρήνης στο Βόρειο Μάλι.